

**Қазақстан Республикасы Президентінің 2000 жылғы 21 қаңтардағы N 328 Жарлығына толықтырулар мен өзгерістер енгізу туралы**

***Күшін жойған***

Қазақстан Республикасы Президентінің Жарлығы 2002 жылғы 7 мамыр N 866. Күші жойылды - Қазақстан Республикасы Президентінің N 1567 жарлығымен

      "Мемлекеттік қызмет туралы" 1999 жылғы 23 шілдедегі Қазақстан Республикасының 
Заңына
 сәйкес қаулы етемін: 
  
      1. "Қазақстан Республикасы Мемлекеттік қызметшілерінің қызмет этикасы ережелерін бекіту туралы" Қазақстан Республикасы Президентінің 2000 жылғы 21 қаңтардағы N 
328
 Жарлығына (Қазақстан Республикасының ПҮАЖ-ы, 2000 ж., N 2, 16-құжат) мынадай толықтырулар мен өзгерістер енгізілсін: 
  
      жоғарыда аталған Жарлықпен бекітілген Қазақстан Республикасы Мемлекеттік қызметшілерінің қызмет этикасы ережелерінде: 
  
     мынадай мазмұндағы төртінші абзацпен толықтырылсын: 
  
     "Әрбір мемлекеттік қызметші осы Ережелердің сақталуы үшін барлық қажетті шараларды қолдануға міндетті."; 
  
     1-тармақ мынадай редакцияда жазылсын: 
  
     "1. Мемлекеттік қызметшілер өз қызметінде: 
  
     1) Қазақстан Республикасы Президентінің саясатын бұлжытпай жүргізуге; 
  
     2) Республика азаматтарының құқықтары мен бостандықтарын бұзуға орайлас әрекеттерге жол бермеуге; 
  
     3) мемлекеттік қызмет принциптері мен жоғары адамгершілік құндылықтарын ұстануға; 
  
     4) мемлекеттік қызметшінің антын сақтауға; 
  
     5) мемлекеттік және еңбек тәртібін сақтауға; 
  
     6) басқа мемлекеттік қызметшілер тарапынан этика нормаларын бұзу фактілеріне жол бермеуге және тыйым салуға тиіс."; 
  
     2-тармақта: 
  
     1) тармақшада: 
  
     "орындау" деген сөз "сақтау" деген сөзбен алмастырылсын; 
  
     қазақ тіліндегі мәтін өзгеріссіз қалады; 
  
     8) тармақшада "қызметтік міндеттерді орындауға" деген
  
сөздердің орнына "мемлекеттік қызметшілердің қызметтік міндеттерін орындауына" деген сөздермен толықтырылсын; 
  
     9) тармақша мынадай редакцияда жазылсын: 
  
     "9) сеніп тапсырылған мемлекеттік мүлікті ұқыпты және үнемді пайдалану, қызметтік құжаттардың сақталуын қамтамасыз ету;". 
  
     мынадай мазмұндағы 10), 11) тармақшалармен толықтырылсын: 
  
     "10) кәсіби және мәдени деңгейін ұдайы арттырып отыру; 
  
     11) сыбайлас жемқорлық көріністеріне тосқауыл қою болып табылады."; 
  
     3-тармақта: 
  
     3) тармақша мынадай редакцияда жазылсын: 
  
     "3) мемлекеттік биліктің беделін, азаматтардың мемлекет институттарына сенімін нығайтуға ықпал етуге;"; 
  
     6) тармақшада "міндетті" деген сөз алынып тасталып, мынадай мазмұндағы 7), 8), 9) тармақшалармен толықтырылсын: 
  
     "7) сынағаны үшін қудалауға жол бермеуге, сынға төзімділікпен қарауға, оң сын-ескертпелерді өзінің кәсіби қызметін жақсарту үшін пайдалануға; 
  
     8) негізсіз айыптауларға жол бермеуге; 
  
     9) сыпайы және әдепті болуға, бағынысты қызметкерлердің жеке басының қадір-қасиеттерін сыйлауға, оларға әділ және сыпайы қарауға міндетті;"; 
  
     4-тармақта 2) тармақшадағы "міндетті" деген сөз алынып тасталып, мынадай мазмұндағы 3) тармақшамен толықтырылсын: 
  
     "3) бағынысты қызметкерлердің осы Ережелермен таныстырылуы мен 
  
олардың орындалуын қамтамасыз етуге міндетті;"; 
  
     5-тармақта "қолданылады" деген сөз "қолданылуы мүмкін" деген 
  
сөздермен алмастырылсын; 
  
     мынадай мазмұндағы 6-тармақпен толықтырылсын: 
  
     "6. Барлық деңгейдегі әкімдер, осы Ережелерде көзделген қызмет 
  
этикасы нормаларын сақтаумен қоса: 
  
     1) қарапайымдылық танытуға және өзінің жеке өмірінде теріс қоғамдық пікір туғызатын іс-әрекеттерге жол бермеуге; 
  
     2) жергілікті атқарушы органдарда кадрларды жерлестік және жеке өзіне берілгендік белгілері бойынша іріктеу мен орналастыру жағдайларына жол бермеуге; 
  
     3) кәсіпкерлік қызметке негізсіз араласу фактілеріне және жекелеген шаруашылық жүргізуші субъектілердің мүдделерін сүйемелдеу жағдайларына жол бермеуге міндетті". 
  
     2. Осы Жарлық қол қойылған күнінен бастап күшіне енеді.

*Қазақстан Республикасының*
  
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК